AFRIKAANSE OPSOMMING: 'n Bestellinguitsoekstelsel in 'n distribusiesentrum wat deur Pep Stores Bpk. (PEP) besit word, word ondersoek. PEP gebruik twaalf eenrigting uitsoeklyne wat in die distribusie sentrum is om al die items vir bestellings uit te soek. Elke uitsoeklyn bestaan uit 'n aantal vakkies wat rondom voerband gele e is. Werkers loop in 'n kloksgewyse rigting om hierdie voerband om items vir winkels te versamel. Die uitsoeklyne opereer in golwe omdat PEP 'n beleid het om voorraad na die winkels te stuur (eerder as dat winkels voorraad bestel). 'n Subversameling van beskikbare voorraadeenhede (VE's) word geselekteer en toegewys aan 'n beskikbare uitsoeklyn. Die voorraad word dan na die toegewysde uitsoeklyn gebring voordat 'n aantal werkers al die bestellings (wat deur die VE's in daardie golf gede nieer word) vir die winkels gaan versamel. Indien al die bestelling in daardie golf voltooi is, word 'n nuwe onderling uitsluitende versameling VE's na die uitsoeklyn gebring, wat dan weer 'n nuwe golf vorm. Op hierdie manier kan die uitsoeklyne parallel aan, en onafhanklik van mekaar funksioneer. Hierdie uitsoekstelsel kan ontbind word in drie vlakke van besluitneming. In die eerste vlak word VE's aan beskikbare lyne toegwys, wat gede nieer word as die uitsoeklyntoewysingsprobleem (PLAP). Nadat die VE's aan die lyn toegewys is, moet elke VE aan 'n spesi eke vakkie binne daardie lyn toegewys word en word gede nieer as die VE-plasingsprobleem (SLP). In die derde vlak moet die bestellings se volgorde bepaal word vir die opmaak van die bestellings. Dit word as die bestellingvolgordeprobleem (OSP) gede nieer. Die fokus van hierdie proefskrif is op die eerste twee vlakke van besluitneming, naamlik die PLAP en SLP. Die OSP is reeds in vorige studies opgelos. Die uitsoekstel wat hier beskou word het baie ooreenkomste met 'n rondomtaliestelsel. 'n Aantal heuristiese benaderings tot die rangskikking van van VE's in vakkies vir rondomtaliestelsels word aangepas en ondersoek vir hierdie uitsoekstelsel. Hierdie heuristieke word vergelyk met twee nuwe ondergrensformulerings sowel as 'n triviale ondergrens. Historise data en genereerde data word gebruik om die prestasie van elke heuristiek te vergelyk. 'n Gemiddelde besparing van 2% vir groot en 9.5% vir medium opmaaklyne word verkry indien die beste oplossing van die vier heuristieke gekies word. Drie doelwitte word beskou indien VE's aan opmaaklyne toegewys word (tydens PLAP). Eerstens moet die stapafstand van werkers geminimeer word, tweedens moet die aantal klein kartonne geminimeer word en laastens moet die hoeveelheid werk (vurkhyserbewegings) om die voorraad na 'n enkele lyn te bring binne perke gehou word. Die beginsel van 'n maksimum snit word gebruik om die stapafstand te benader en resultate toon duidelik dat deur die maksimum snit te minimeer word die stapafstand ook verminder. 'n Gulsige gefaseerde invoegingsheuristiek (GP) word voorgestel wat die maksimum snit te minimeer. Alhoewel die totale stapafstand met 22% verminder teeenoor historiese data vermeerder die aantal klein kartonne en die aantal vurkhyserbewegins na sekere lyne word onaanvaarbaar hoog. Vier maatstawwe om die korrelasies/verwantskappe tussen VE's te bereken word vervolgens gebruik in die GP heuristiek om VE's in lyne toe te wys. Hierdie maatstawwe verbeter die aantal klein kartonne met 'n marginale toename in stapafstand teenoor die metodes wat slegs die maksimum snit minimeer. Die totale stapafstand word nou slegs verminder met 20%, maar die aantal klein kartonne val binne 'n aanvaarbare perk. Die aantal vurkhyserbewegings na sommige lyne is egter steeds te hoog. 'n Segmenteringsbenadering word voorgestel waarin 'n aantal heeltalige programmeringsformulerings gebruik word. Hierdie formulerings sluit kapasiteitsbeperkings in wat die totale volume voorraad na 'n uitsoeklyn beperk. Hierdie formulerings lewer uitsoeklyne wat 'n aanvaarbare hoeveelheid vurkhyserbewegings benodig. 'n Finale hibriedbenadering word ook voorgestel wat 'n kombinasie van die segmentering- en korrelasiebenadering gebruik. Hierdie metode verskaf 'n 15% verbetering in stapafstand relatief tot historiese oplossings terwyl 'n goeie aantal klien kartonne gehandhaaf en daar verbeter word op die aantal vurhyserbewegings. Die uitsoeklynbestuurders is verantwoordelik vir die oplossing van die PLAP en die SLP. 'n Nuwe pakhuisbestuurstelsel (WMS) is in die proses van implementering by PEP. 'n Voorstel van hoe hierdie oplossingmetodes in die WMS ingesluit en hoe die gebruikerskoppelvlak moet lyk sodat daar steeds 'n groot mate van vryheid aan die gebruiker oorgelaat word, word ook verskaf.